b'\n_START_ARTICLE_\nBiskop emeritus Kjeld Holm om Kjeld Holm\n_START_SECTION_\nHandling\n_START_PARAGRAPH_\nFra eftert\xc3\xa6nksomt enebarn i den lille mejeribestyrerfamilien i Diern\xc3\xa6s i S\xc3\xb8nderjylland, over den glade studentertid i Aarhus, til at bestride et af de fornemmeste kirkelige embeder i Danmark. Kjeld Holm kommer selvf\xc3\xb8lgelig omkring venskaberne med bl.a. Sl\xc3\xb8k og Tage Skou-Hansen, og vi bliver heller ikke snydt for Kjeld Holms ord om k\xc3\xa6rlighed til fodbold i almindelig og til AGF i s\xc3\xa6rdeleshed. Filmen er rundh\xc3\xa5ndet krydret med anskuelser, betragtninger, citater og ikke mindst anekdoter fra et sp\xc3\xa6ndende liv blandt familien, venner og fjender, kendte og ukendte, h\xc3\xb8j som lav. Alle har de v\xc3\xa6ret en del af Kjeld Holms liv._NEWLINE_Det filmiske udtryk l\xc3\xa5ner fra dokumentar- og interviewgenren, og udtrykket b\xc3\xa6rer desuden pr\xc3\xa6g af kunstnerisk bearbejdning i form af et fortolkningslag p\xc3\xa5 s\xc3\xa5vel lyd- som billedsiden. Et portr\xc3\xa6t, som delvist er blevet til ved kunstnernes h\xc3\xa5nd og ved interviewet, men portr\xc3\xa6ttet er i s\xc3\xa6rdeleshed ogs\xc3\xa5 malet af Kjeld Holm selv.'